قازاقیستان، قیرقیزیستان و چین‌ده یاشایان تورکیه وطنداشلاری ۲۴ ژوئن‌ده کئچیریله‌جک جمهورباشقانلیغی و ۲۷.جی دؤنم پارلمان سئچیملری اوچون سس وئریلمه‌یه باشلادیلار.
قازاقیستانین باشکندی آستانادا قیدیات‌دا اولان تورکیه وطنداشلاری تورکیه‌نین آستاناداکی سفیرلیین‌ده، آلماتی و آق‌تاوداکی(آغ داغ) وطنداشلار ایسه کونسوللوق بینالارین‌دا سس وئریر.
معلوماتا اساساً، سئچیجیلر ۱۶-۱۷ ژوئن تاریخلری آراسین‌دا یئرلی واختلا ساعات ۰۹.۰۰-۲۱.۰۰-دک سس وئره‌بیله‌جکلر.
قیرقیزیستان‌دا قیدیات‌دا اولان ۲ مین ۳۰ تورکیه وطنداشی ایسه بو گون و صاباح سس وئره‌بیله‌جکلر.
چین‌ده قیدیات‌دا اولان تورکیه وطنداشلاری دا یئرلی واختلا ساعات ۰۹.۰۰-دا سس وئرمه‌یه باشلادیلار.
سسوئرمه پروسه‌سی صاباح یئرلی واختلا ساعات ۲۱.۰۰-دک داوام ائد‌جک.
پکن‌ده قیدیات‌دا اولان ۲ مین ۲۶۱ تورک وطنداشی وار.
قوزئی قیبریس تورک جمهوریتینده قیدیات‌دا اولان تورکیه وطنداشلاری دا سس وئرمه‌یه باشلادی.
سئچیجیلر ژوئنین ی۱۸ یئرلی واختلا ساعات ۰۹.۰۰-۲۱.۰۰-دک سس وئره‌بیله‌جکلر.
اینگیلتره‌ده قیدیات‌دا اولان تورکیه وطنداشلاری دا بو گوندن اعتبارا ۴ گون عرضینده یعنی ژوئنین ۱۹-دک سس وئره‌جک.
سسوئرمه یئرلی واختلا ساعات ۰۹.۰۰-دان آخشام ساعات ۲۱.۰۰-دک داوام ائده‌جک.
سوئدده قیدیات‌دا اولان تورکیه وطنداشلاری ایسه استکهلم‌دا قورولموش ۱۷ سئچیم نقطه‌سینده سس وئریر.
سوئدده سسوئرمه پروسه‌سی ژوئنین ۱۷سی تورکیه واختی ایله ساعات ۲۰.۰۰-دک داوام ائده‌جک.
